ΓΡΑΠΤΗ ΕΡΩΤΗΣΗ P-0162/00

υποβολή: Franoise Grossette (PPE-DE) προς την Επιτροπή

(26 Ιανουαρίου 2000)

Θέμα: Κοινό σύστημα ΦΠΑ Έκπτωση του ΦΠΑ

Τα άρθρα 17 έως 19 της οδηγίας 77/388/ΕΟΚ(1) αποτελούν σοβαρή πηγή διαφωνιών και ερμηνευτικών δυσκολιών για τους οικονομικούς φορείς.

Συμμερίζεται η Επιτροπή τις ερμηνείες που έχουν προταθεί για τα ακόλουθα σημεία;

- το άρθρο 17 της οδηγίας 77/388/ΕΟΚ δεν επιτρέπει σε καμιά περίπτωση την έκπτωση του ΦΠΑ που έχει επιβληθεί σε δαπάνες οι οποίες έχουν αναληφθεί για την απόκτηση μεριδίων άλλης επιχείρησης"

- όταν οποκείμενος στον ΦΠΑ ασκεί ταυτόχρονα δραστηριότητες που απαλλάσσονται από τον ΦΠΑ και δραστηριότητες στις οποίες επιβάλλεται ΦΠΑ, από τη δομή της οδηγίας 77/388/ΕΟΚ προκύπτει ότι για τον καθορισμό του ποσοστού του ΦΠΑ το οποίο εκπίπτεται θα πρέπει να προτιμάται η μέθοδος της πραγματικής διάθεσης έναντι αυτής της γενικής κατ' αναλογίαν έκπτωσης"

- στις περιπτώσεις κατά τις οποίες, σύμφωνα με το άρθρο 17(6) της οδηγίας 77/388/ΕΟΚ η έκπτωση του ΦΠΑ επί της αγοράς αυτοκινήτων περιορίζεται, ακόμη και όταν το αυτοκίνητο χρησιμοποιείται αποκλειστικά σε φορολογήσιμη οικονομική δραστηριότητα, η παράδοση ή ενοικίαση με επιβολή ΦΠΑ από τονποκείμενο στον φόρο πρέπει να λαμβάνειπόψη τον μη εκπεσθέντα ΦΠΑ κατά το προηγούμενο στάδιο"

- η οδηγία 77/388/ΕΟΚ προέβλεψε κοινό καθεστώς για τις παραδόσεις αγαθών ή την παροχήπηρεσιών, αλλά τα κράτη μέλη μπορούν να παρεκκλίνουν από το κοινό αυτό σύστημα κατ' εφαρμογήν του άρθρου 17(5) της ίδιας οδηγίας"

- η έκπτωση του ΦΠΑ που προβλέπεται από το άρθρο 17 της οδηγίας 77/388/ΕΟΚ μπορεί ναπόκειται σε πράξη της φορολογικής αρχής μεταγενέστερη της γένεσης του προς έκπτωσιν δικαιώματος, η οποία θα καθορίζει το ύψος του οφειλόμενου ΦΠΑ και θα επιτρέπει την επιστροφή του"

- όποτε μικρέμπορος αποφασίζει να διευθετήσει τον αμέσως συνεχόμενο με το κατάστημά του δημόσιο χώρο με την τοποθέτηση πάγκου και ανθέων για την προσέλκυση πελατών, ο ΦΠΑ που επιβαρύνει τις δαπάνες διευθέτησης του δημόσιου χώρου εκπίπτεται, έστω και αν από τις εργασίες αυτές δεν επωφελούνται αποκλειστικά οι πελάτες του"

- ένα κράτος μέλος δεν μπορεί αφενός να επεκτείνει την περίοδο ελέγχου για την ορθή είσπραξη του φόρου σε οκτώ έτη από το γενεσιουργό γεγονός του φόρου και αφετέρου να περιορίζει το δικαίωμα για έκπτωση του απαιτούμενου από τις φορολογικές αρχές ΦΠΑ εν συνεχεία παρόμοιων ελέγχων σε πέντε μόνο ή τρία έτη από το ίδιο αυτό γενεσιουργό του ΦΠΑ γεγονός.

(1) ΕΕ L 145 της 13.6.1977, σελ. 1.

Απάντηση του κ. Bolkestein Εξ ονόματος της Επιτροπής

(17 Φεβρουαρίου 2000)

Όπως διευκρίνισε ήδη η Επιτροπή στο Αξιότιμο Μέλος του Κοινοβουλίου στην απάντησή της στις γραπτές ερωτήσεις P-2500/99 και P-2751/9(1), το θέμα που θίγει αναφέρεται στη μελέτη μιας σειράς πολύ ειδικών και πολύπλοκων περιπτώσεων ερμηνείας της κοινοτικής φορολογικής νομοθεσίας σε θέματα ΦΠΑ. Κατά συνέπεια, η φορολογική μεταχείριση που τους επιφυλάσσεται εξαρτάται από την ακριβή ανάλυση των διατάξεων των άρθρων 17 έως 19 της έκτης οδηγίας ΦΠΑ(2).

Λόγω του εύρους και της ειδικής φύσης του αιτήματος που αφορά ένα μακρύ κατάλογο πράξεων και συγκεκριμένων περιπτώσεων, επιβάλλεται λεπτομερής μελέτη κάθε περίπτωσης ξεχωριστά.

Η Επιτροπή εφιστά την προσοχή του Αξιότιμου Μέλους του Κοινοβουλίου στο γεγονός ότι μια τέτοια λεπτομερής απάντηση απαιτεί μακρές και ακριβείς έρευνες τις οποίες δεν είναι σε θέση να αναλάβει προς το παρόν και οι οποίες εξέρχονται σαφώς από το πλαίσιο μιας απάντησης σε γραπτή ερώτηση.

(1) ΕΕ C 225 E της 8.8.2000, σελ. 152.

(2) ΕΕ L 145 της 13.6.1977.